kalixlouiis/myanmar-wikipedia-corpus huggingface dataset:
ဂွာဒီယိုလာ သည် ခံစစ် ကွင်းလယ် ကစားသမား တစ် ဦးအဖြစ် ကစားခဲ့သည်။
သူသည် ၎င်း၏ ကစားသမားဘဝ အများစုကို ဘာစီလိုနာ တွင် ဖြတ်သန်းခဲ့သည်။
၁၉၉၂ ခုနှစ်တွင် ကလပ်၏ ပထမဆုံး ဥရောပဖလားကို ဆွတ်ခူးခဲ့သော Johan Cruyff ၏ Dream Team တွင် အဓိကနေရာမှ ပါဝင်ခဲ့သည်။
၁၉၉၁ မှ ၁၉၉၄ ခုနှစ်အထိ စပိန်လာလီဂါ လေးကြိမ်ဆက်တိုက် ဆွတ်ခူးနိုင်ခဲ့သည်။
သူသည် 1997 မှစတင်ကာ သူမထွက်ခွာခင် 2001 ခုနှစ်အထိ ဘာစီလိုနာ အသင်းခေါင်းဆောင်အဖြစ် တာဝန်ယူခဲ့သည်။
ထို့နောက် ဂွာဒီယိုလာသည် အီတလီကလပ်အသင်းများဖြစ်သောဘရက်စီယာ ၊ ရိုးမား ၊ ကာတာရှိ အယ်လ်အဟ်လီ နှင့် မက္ကဆီကိုရှိ ဒိုရာဒို့စ်တို့ တို့တွင် ကစားသမား‌ဘဝကို အဆုံးသတ်ခဲ့သည်။
စပိန်လက်ရွေးစင်အသင်း အတွက် 47 ပွဲ ကစားပေးခဲ့ပြီး 1994 ဖီဖာကမ္ဘာ့ဖလားပြိုင်ပွဲ အပြင် UEFA Euro 2000 တွင်လည်း ပါဝင်ခဲ့သည်။
Catalonia အတွက် ချစ်ကြည်ရေးပွဲများလည်း ကစားခဲ့သည်။
ကစားသမားဘဝက အနားယူပြီးနောက် ဂွာဒီယိုလာသည် ဘာစီလိုနာ B ကို ခဏတာနည်းပြစဉ်အတွင်းမှာပင် Tercera División ချန်ပီယံဆုကို ရရှိခဲ့သည်။
2008 ခုနှစ်တွင်သူသည် ဘာစီလိုနာအသင်းကြီးကို တာဝန်ယူခဲ့သည်။
သူ့၏ ပထမရာသီ မှာပင် ဘာစီလိုနာကို လာလီဂါ ဖလား ၊ ကိုပါဒယ်ရေး နဲ့ UEFA ချန်ပီယံလိဂ်ဖလားများ ရရှိအောင် စွမ်းဆောင်ပေးခဲ့ပြီး ချန်ပီယံလိဂ်ဆုဖလားရသော အသက်အငယ်ဆုံးနည်းပြအဖြစ် မှတ်တမ်းဝင်ခဲ့သည်။
သူသည် 2010-11 ရာသီတွင် ဘာစီလိုနာအား လာလီဂါနှင့် ချန်ပီယံလိဂ်ဆုဖလားများ ထပ်မံရယူနိုင်ခဲ့ပြီး 2011 ခုနှစ်တွင် ဖီဖာကမ္ဘာ့တစ်နှစ်တာအကောင်းဆုံးနည်းပြ အဖြစ် ရွေးချယ်ခံခဲ့ရသည်။
ဂွာဒီယိုလာသည် ဘာစီလိုနာကို လေးနှစ်ကြာ နည်းပြခဲ့ပြီး ကလပ်စံချိန်တင် ဆုဖလား 14 ကြိမ်ဖြင့် အဆုံးသတ်ခဲ့သည်။
ထို့နောက် ဂွာဒီယိုလာသည် 2013 ခုနှစ်တွင် ဘိုင်ယန်မြူးနစ် သို့ရောက်ရှိလာခဲ့ပြီး ပြည်တွင်းဆုဖလားနှစ်လုံး အပါအဝင် ဘိုင်ယန်ကို နည်းပြခဲ့သော သုံးရာသီလုံးတွင် ဘွန်ဒက်လီဂါဖလား ရရှိခဲ့သည်။
သူသည် 2016 ခုနှစ်တွင် ဘိုင်ယန်မြူးနစ်မှ ထွက်ခွာခဲ့ပြီး မန်ချက်စတာစီးတီးအသင်းထံ ရောက်ရှိလာခဲ့သည်။
သူ၏ ဒုတိယရာသီတွင် ပရီးမီးယားလိဂ်ဖလားကို ဦးဆောင်ရယူနိုင်ခဲ့ပြီး ပြည်တွင်းစံချိန်များစွာကို ချိုးဖျက်နိုင်ခဲ့ကာ မန်စီးတီးသည် တစ်ရာသီတည်းတွင် အမှတ် 100 ရရှိသည့် ပထမဆုံးအသင်းဖြစ်လာခဲ့သည်။
သူသည် မန်စီးတီးကို 2018-19 တွင် အင်္ဂလန်သမိုင်းတလျှောက် ပထမဆုံးဖြစ်သော ပြည်တွင်းဖလားသုံးလုံး ရရှိခဲ့သည်။
2020-21 တွင် သူတို့၏ပထမဆုံး ချန်ပီယံလိဂ်ဖိုင်နယ် သို့ ရောက်ရှိခဲ့သည်။
2022-23 တွင် မန်စီးတီး၏ပထမဆုံး ချန်ပီယံလိဂ်ဖလားကို ဆွတ်ခူးခဲ့ကာ Treble ဟုခေါ်သော တစ်ရာသီအတွင်းဖလားသုံးလုံးအောင်မြင်မှု ကို ရယူနိုင်ခဲ့သည်။
Dead Poets Society သည် 1989 ခုနှစ်တွင် ထွက်ရှိသော အမေရိကန် ခေတ်သစ် ဒရာမာ ဇာတ်ကားဖြစ်ပြီး Tom Schulman ဇာတ်ညွှန်းရေးသားပြီး ဒါရိုက်တာ Peter Weir မှ ရိုက်ကူးထားခြင်း ဖြစ်သည်။
ရော်ဘင်ဝီလျံစ် ပါဝင်သရုပ်ဆောင်ထားသော အဆိုပါရုပ်ရှင်ကို စိတ်ကူးယဉ်ဆန်သော အထက်တန်းစားဘော်ဒါကျောင်း Welton Academy၊ တွင် 1959 ခုနှစ်က ရိုက်ကူးထားသည်။
သူ၏ကျောင်းသားများကို ကဗျာသင်ကြားခြင်းမှတစ်ဆင့် စိတ်ဓာတ်ခွန်အားပေးသော အင်္ဂလိပ်ဆရာတစ်ဦး၏ ဇာတ်လမ်းကို ဦးစား‌ေးဖော်ပြထားသည်။
Dead Poets Society ကို အမေရိကန်ပြည်ထောင်စုတွင် ဇွန်လ ၂ ရက်၊ ၁၉၈၉ ခုနှစ်တွင် ရုံတင်ခဲ့သည်။
ဒီဇာတ်ကားသည် အဖက်ဖက်က ‌ောင်မြင်ခဲ့သည်။
ကမ္ဘာတစ်ဝန်းတွင် ဝင်ငွေ ဒေါ်လာ ၂၃၅ သန်းရရှိခဲ့ပြီး 1989 ခုနှစ်၏ ပဉ္စမမြောက် ဝင်ငွေအကောင်းဆုံးဇာတ်ကား ဖြစ်လာပြီး ဝေဖန်သူများထံမှ ယေဘုယျအားဖြင့် အပြုသဘောဆောင်သော သုံးသပ်ချက်များကို ရရှိခဲ့သည်။
ဒီဇာတ်ကားသည် အကောင်းဆုံးရုပ်ပုံ နဲ့ အကောင်းဆုံးဒါရိုက်တာဆု အပြင် ဝီလျံစ်အတွက် အကောင်းဆုံးဇာတ်ဆောင် ဆု များ အပါအဝင် အကယ်ဒမီဆုတွေ အများအပြားကို ရရှိခဲ့သည်။
Schulman သည် သူ၏လက်ရာအတွက် အကောင်းဆုံးမူရင်းဇာတ်ညွှန်းဆု Academy Award ကို ရရှိခဲ့သည်။
ကိုးကား ကဏ္ဍ:၁၉၈၉ ရုပ်ရှင်ဇာတ်ကားများ။
တီမိုတေး ရှာလာမက် (; ၁၉၉၅ခုနှစ်၊ ဒီဇင်ဘာ ၂၇ တွင် မွးဖွား) သည် အမေရိကန်နှင့် ပြစ်သစ်လူမျိုး သရုပ်ဆောင်တစ်ယောက်ဖြစ်သည်။
ရှာလာမက်သည် ဆယ်ကျော်သက်အရွယ်ကတည်းကပင် ရုပ်မြင်သံကြား စတင်သရုပ်ဆောင်ခဲ့ပြီး ၂၀၂၁ ခုနှစ်တွင် ဒရာမာစီးရီး Homeland တွင် ပါဝင်ခဲ့သည်။
2014 ခုနှစ်တွင် သူသည် ဟာသ-ဒရမ်မာ Men, Women & Children တွင် ရုပ်ရှင်ဖြင့် ပွဲဦးထွက်ခဲ့သည်။
ခရစ္စတိုဖာ နိုလန် ၏ သိပ္ပံစိတ်ကူးယဉ်ရုပ်ရှင် Interstellar တွင် ပါဝင်ခဲ့သည်။
ရှာလာမက်သည် Luca Guadagnino ၏ Call Me by Your Name (2017) ဇာတ်ကားတွင် အချစ်ခံရသော ဆယ်ကျော်သက်တစ်ဦးအဖြစ် ပါဝင်သရုပ်ဆောင်ခဲ့ပြီး နိင်ငံတကာတွင် လူသိများလာသည်။
ထိုဇာတ်ကားဖြင့် အကောင်းဆုံးဇာတ်ဆောင်ဆုအတွက် အကယ်ဒမီ ဆန်ခါတင်စာရင်းတွင် ပါဝင်ခဲ့သည်။
Greta Gerwig ၏ဇာတ်ကားများဖြစ်သော Lady Bird (2017) နှင့် Little Women (2019) တို့တွင် ဇာတ်ပို့သရုပ်ဆောင်အဖြစ် ပါဝင်ခဲ့သည်။
သူသည် 2018 တွင် မူးယစ်ဆေးစွဲနေသော ကာရိုက်တာဖြင့် Beautiful Boy (2018) တွင် ပါဝင်ခဲ့ပြီး။
Guadagnino ၏ ရိုမန်းတစ်ထိတ်လန့်ဖွယ်ဇာတ်ကား Bones and All တွင် လူသားစားအဖြစ် သရုပ်ဆောင်ထားသည်။
ထို့နောက် ရှာလာမက်သည် Denis Villeneuve ၏ သိပ္ပံစိတ်ကူးယဉ်ရုပ်ရှင် Dune (2021) နှင့် ၎င်း၏နောက်ဆက်တွဲ Dune: Part Two (2024) တွင် အဓိကဇာတ်ကောင်အဖြစ် ပါဝင်ခဲ့သည်။
ဂီတစိတ်ကူးယဉ်ရုပ်ရှင် Wonka (2023) တွင်လည်း သရုပ်ဆောင်ခဲ့သည်။
ကိုးကား ကဏ္ဍ:၁၉၉၅ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:အမေရိကန် အမျိုးသမီး သရုပ်ဆောင်များ ကဏ္ဍ:ပြင်သစ် အမျိုးသား သရုပ်ဆောင်များ။
ဒေါ်အိအိခင်ဧ (၁၉၅၉ ဖွား) သည် မြန်မာအမျိုးသမီး သံအမတ်ကြီး ဖြစ်သည်။
သူသည် မြန်မာ့နိုင်ငံခြားရေးသမိုင်း တွင် စတုတ္ထမြောက် အမျိုးသမီးသံအမတ်ကြီး အဖြစ် ခန့်အပ်ခံရသူဖြစ်သည်။
ယင်းမတိုင်မီက သူသည် အမေရိကန်ပြည်ထောင်စု နယူးယောက်မြို့ အခြေစိုက် ကုလသမဂ္ဂဆိုင်ရာ မြန်မာကိုယ်စားလှယ်ရုံး ၏ ဒုတိယအမြဲတမ်းကိုယ်စားလှယ် ဖြစ်ခဲ့သည်။
ဝန်ထမ်းဘဝ သူသည် နိုင်ငံခြားရေးဝန်ကြီးဌာန တွင် သံတမန်ရာထူးအဆင့်ဆင့်ဖြင့် နှစ်ပေါင်း ၃၀ ကျော်ကြာ ဘဝကိုမြှပ်နှံခဲ့သည်။
၂၀၁၃ ခုနှစ် အရောက်တွင် နိုင်ငံခြားရေးဝန်ကြီးဌာန နိုင်ငံရေးရာဦးစီးဌာန၊ တောင်နှင့်အနောက်အာရှဌာန ညွှန်ကြားရေးမှူး ဖြစ်လာသည်။
ယင်းနောက် ဒုတိယညွှန်ကြားရေးမှူးချုပ် ရာထူးတိုးသည်။
၂၀၁၅ ခုနှစ် နှောင်းပိုင်းတွင် သူသည် အမေရိကန်ပြည်ထောင်စု နယူးယောက်မြို့ အခြေစိုက် ကုလသမဂ္ဂဆိုင်ရာ မြန်မာကိုယ်စားလှယ်ရုံး ၏ ဒုတိယအမြဲတမ်းကိုယ်စားလှယ် အဖြစ် တာဝန်ပေးခံရသည်။
ထိုတာဝန်မှနေ၍ ၂၀၁၇ ခုနှစ် ဇူလိုင်လ ၅ရက်နေ့တွင် အင်ဒိုနီးရှားနိုင်ငံဆိုင်ရာ အထူးအာဏာကုန်လွှဲအပ်ခံရသော မြန်မာသံအမတ်ကြီးအဖြစ် သမ္မတဦးထင်ကျော် က အပ်နှင်းသည်။
သူသည် ထိုတာဝန်ကို မြန်မာနိုင်ငံစစ်အာဏာသိမ်းသည့် (၂၀၂၁) နှောင်းပိုင်း အထိ ထမ်းဆောင်သည်။
၂၀၂၂ ခုနှစ် တွင် မြန်မာ နှင့် အင်ဒိုးနီးရှား နှစ်နိုင်ငံအကြား သံအမတ်ကြီး အဆင့် လျော့ချကြရာမှ တဆင့် သံအမတ်ကြီး ဒေါ်အိအိခင်ဧ သည် နိုင်ငံခြားရေးဝန်ကြီးဌာန သို့ ပြန်လည်ခေါ်ယူခြင်း ခံရသည်။
သူ၏ ခင်ပွန်းဖြစ်သူမှာ နိုင်ငံခြားရေးဝန်ကြီးဌာန၊ဒုတိယဝန်ကြီး(ငြိမ်း) ဦးသန့်ကျော် ဖြစ်သည်။
ရဲ​ဘော်ကြင်​မောင် (​ခေါ် )ရဲ​ဘော်ထွန်း (​ခေါ် )ဘဝင်း(​ခေါ် )​မောင်က​လေး နဝတ​ခေတ် လုပ်သားပြည်သူ့​နေစဉ်သတင်းစာမှ​ဆောင်းပါးများကို ၁၉၂၃ ခုနှစ်တွင် စစ်ကိုင်းမြို့၌မွေးဖွားခဲ့သည်။
၁၉၄၂ခုနှစ် တွင် ဗမာ့လွတ်လပ်​ရေးတပ်မ​တော် ( ဘီအိုင်​အေ ) သို့ ဝင် ​ရောက်ခဲ့ပြီး ဗိုလ်အဆင့်သို့ တိုးမြှင့်ခံခဲ့ရသည်။
၁၉၄၅ ခုနှစ်ဖက်ဆစ်ဂျပန်​တော်လှန်​ရေးတွင် ရွပ်ရွပ်ချွံချွံ ပါဝင်ခဲ့သည်။
စစ်ပြီးကာလ ဖဆပလ နှင့်ဗကပတို့တွင်ပါဝင်ခဲ့သည်။
၁၉၄၈ ခုနှစ် ဖဆပလ အစိုးရ ​ကြောင့်ဗကပ ​တောခိုရ​​​​​သောအခါ လိုက်ပါသွားခဲ့သည်။
၁၉၈၅ခုနှစ်တွင် ဗကပ ၏ဗဟို​ကော်မတီဝင် ဖြစ်လာသည်။
၁၉၈၈ခုနှစ်​မြေ​အောက်​တော်လှန်​ရေး အတွက် ၄၈၂၈အဖွဲ့ကိုဦး​ဆောင် ဖွဲ့စည်းခဲ့သည်။
၁၉၈၉ခုနှစ် တွင်ဗမာပြည်ကွန်မြူနစ်ပါတီပြိုကွဲခဲ့ ပြီး​နောက် ပါတီကိုဆက်လက် ဦး​ဆောင်ခဲ့သည်။
၂၀၁၅ ခုနှစ်ဇန်နာဝါရီလအသက်၉၂နှစ်အရွယ်တွင် တရုတ်ပြည်၌ကွယ်လွန်ခဲ့သည်။
ရည်ညွန်းကိုးကား။
အမားဂျင်း ဒရဂွန်(စ်) အဖွဲ့သည် လက်စ်ဗေးဂတ်စ် ၊ နဗားဒါးပြည်နယ် တွင်အခြေစိုက်ပြီး 2008 ခုနှစ်တွင်ဖွဲ့စည်းခဲ့သောအမေရိကန် ပေါ့ပ်ရော့ခ် ဂီတအဖွဲ့ဖြစ်ပြီး လက်ရှိတွင် ဦးဆောင်အဆိုတော် ဒန် ရေးနိုး(စ်) ၊ ဂစ်တာသမား Wayne Sermon ၊ ဘေ့စတီးခတ်သူ Ben McKee နှင့် ဒရမ်တီးသူ Daniel Platzman တို့ပါဝင်သည်။
သူတို့တီးဝိုင်းသည် " It's Time " ကို single အဖြစ်ထုတ်ဝေပြီးနောက် ပထမဆုံး အယ်လ်ဘမ်ဖြစ်သော Night Visions (2012) ကို ထုတ်ဝေခဲ့သည်။
ယင်းနောက်တွင် သူတို့၏ ပွဲဦးထွက် အယ်လ်ဘမ်ဖြစ်သော Night Visions (2012) တွင်ပါဝင်သော " Radioactive " နှင့် " Demons " တို့မှာ chart-topping single မျအဖြစ် ရပ်တည်ခဲ့သည်။
"Radioactive" ဟု အမည်ပေးထားသည့် Rolling Stone သည် Billboard Hot 100 ထိပ်ဆုံးတွင် သီတင်းပတ်အများဆုံး ရပ်တည်နိုင်သော စံချိန်တင်ခဲ့သည်။
MTV က ၎င်းတို့အား "the year's biggest breakout band" ဟု ခေါ်ဆိုခဲ့ပြီး Billboard က သူတို့အဖွဲ့ကို "Breakthrough Band of 2013" နှင့် "Biggest Band of 2017" အဖြစ် သတ်မှတ်ခဲ့သည်။
Billboard ၏ "Year in Rock" Ranking တွင် 2013၊ 2017၊ နှင့် 2018 တို့၌ ထိပ်ဆုံးမှ ရပ်တည်ခဲ့သည်။
အမားဂျင်း ဒရဂွန်(စ်) သည် 2018 ခုနှစ်တွင် Billboard နှစ်ကုန် "ထိပ်တန်းအနုပညာရှင်များ - Duo/Group" အမျိုးအစားတွင်လည်း နံပါတ်တစ်ချိတ်ခဲ့သည်။
သူတို့အဖွဲ့၏ ဒုတိယမြောက် စတူဒီယိုအယ်လ်ဘမ် Smoke + Mirrors (2015) သည် US၊ Canada နှင့် UK တို့တွင် နံပါတ်တစ်သို့ ရောက်ရှိခဲ့သည်။
ယင်းနောက်တွင် ၎င်းတို့၏ တတိယမြောက် စတူဒီယိုအယ်လ်ဘမ် Evolve (2017) ထွက်ရှိခဲ့ပြီး ထိုအယ်လ်ဘမ်ထဲမှ " Believer "၊ " Thunder " နှင့် " Whatever it takes " သီချင်းများမှာ အတော်အောင်မြင်ခဲ့သည်။
ဒီသီချင်းများနှင့်အတူ အမားဂျင်း ဒရဂွန်(စ်) အဖွဲ့သည် Billboard Hot Rock သီချင်းများဇယား တွင် နံပါတ်တစ်၌ ရက်သတ္တပတ်အကြာဆုံး ရပ်တည်နိုင်ခဲ့သည့် အဖွဲ့ဖြစ်ခဲ့သည်။
ကိုးကား ကဏ္ဍ:အမေရိကန် ဂီတပညာရှင်များ။
ဒေါ်ကေသီစိုး သည် မြန်မာနိုင်ငံသမိုင်းတွင် ပဉ္စမမြောက် အမျိုးသမီး သံအမတ်ကြီး အဖြစ်ခန့်အပ်ခံရသူဖြစ်သည်။
သူ့ကို NLD အစိုးရက သံအမတ်ကြီး အဖြစ် ခန့်အပ်ခဲ့ခြင်းဖြစ်သည်။
ယင်းမတိုင်မီက နိုင်ငံခြားရေးဝန်ကြီးဌာန မဟာဗျူဟာ လေ့လာရေး နှင့် လေ့ကျင့်ရေး ဦးစီးဌာန ညွှန်ကြားရေးမှူးချုပ် ဖြစ်ခဲ့သည်။
ဝန်ထမ်းဘဝ ၁၉၉၀ ပြည့်နှစ်က ဝန်ထမ်းရွေးချယ်လေ့ကျင့်ရေးအဖွဲ့ က ခေါ်ယူသော ရာထူးဝင်ခွင့် စာမေးပွဲ အား ဖြေဆိုပြီး ထိုနှစ်ကစ၍ နိုင်ငံခြားရေးဝန်ကြီးဌာန တွင် အလုပ်ဝင်သည်။
သူသည် သံတမန်ဘဝ ဖြင့် ပြင်သစ်နိုင်ငံ ပါရီမြို့တော် မြန်မာသံရုံး တွင် တတိယ အတွင်းဝန်၊ ပထမအတွင်းဝန်၊ သံမှူး နှင့် သံမှူးကြီး ရာထူးများ၊တရုတ်နိုင်ငံ ပေကျင်းမြို့ ရှိ မြန်မာသံရုံး တွင် သံမှူး နှင့် သံမှူးကြီး တာဝန်များ၊ အီတလီနိုင်ငံ ရောမမြို့ ရှိ မြန်မာသံရုံးတွင် သံမှူးကြီးတာဝန်၊ ဩစတြီးယားနိုင်ငံ ဗီယင်နာမြို့ ရှိ မြန်မာသံရုံး တွင် သံအမတ် တာဝန်များ ထမ်းဆောင်ခဲ့သည်။
ယင်းအပြင် နိုင်ငံခြားရေးဝန်ကြီးဌာန တွင် နိုင်ငံရေးရာဦးစီးဌာန ဥရောပဌာန ညွှန်ကြားရေးမှူး တာဝန် လည်း ထမ်းဆောင်ခဲ့သည်။
သံအမတ်ကြီးဖြစ်လာပုံ သူသည် ၂၀၁၅ ခုနှစ် နောက်ပိုင်း တွင် နိုင်ငံခြားရေးဝန်ကြီးဌာန စီမံကိန်း နှင့် စီမံရေးရာဦးစီးဌာန ၏ ဒုတိယ ညွှန်ကြားရေးမှူးချုပ် အဖြစ် ခန့်အပ်ခံရသည်။
၂၀၁၇ ခုနှစ် ဇန်နဝါရီ ၂၀ ရက်နေ့ တွင် နိုင်ငံခြားရေးဝန်ကြီးဌာန မဟာဗျူဟာ လေ့လာရေး နှင့် လေ့ကျင့်ရေး ဦးစီးဌာန ညွှန်ကြားရေးမှူးချုပ် အဖြစ် တာဝန်ပေးခံရသည်။
၂၀၁၉ ခုနှစ် ဇွန်လ ၆ရက်နေ့တွင် ထိုတာဝန်မှ နေ၍ ချက်သမ္မတနိုင်ငံဆိုင်ရာ အထူးအာဏာကုန်လွှဲအပ်ခြင်းခံရသည့် မြန်မာသံအမတ်ကြီး အဖြစ် သမ္မတဦးဝင်းမြင့် က ခန့်အပ်သည်။
သူသည် ယခင် တပ်မတော်အစိုးရလက်ထက် ၁၉၉၃ ခုနှစ် က ပိတ်လိုက်သည့် ချက်သမ္မတနိုင်ငံ ဆိုင်ရာမြန်မာသံရုံးကို နှစ်ပေါင်း ၂၆ နှစ်အကြာ ပထမဦးဆုံး ပြန်လည် ရုံးထိုင်သူ ဖြစ်လာခဲ့သည်။
၂၀၂၁ မြန်မာနိုင်ငံစစ်အာဏာသိမ်းပြီးနောက် စစ်ကောင်စီ က ချက်သမ္မတနိုင်ငံ နှင့် သံတမန်လျော့ချ ဆက်ဆံခဲ့ရာ သံအမတ်ကြီး လည်း နိုင်ငံခြားရေးဝန်ကြီးဌာန သို့ ၂၀၂၁ ဖေဖော်ဝါရီ လထဲ ပြန်လည် ရောက်ရှိခဲ့ရသည်။
ဘီလီ အိုင်းလစ်ရှ် ပိုင်းရိတ်ထ် ဘဲအာ့ထ် အိုကော်နယ် ( ; ဒီဇင်ဘာ 18, 2001 တွင်မွေးဖွားသည်) သည်အမေရိကန်အဆိုတော်နှင့်တေးရေးဆရာဖြစ်သည်။
သူသည် သူ၏အစ်ကို ဖင်းနီးယပ်စ် အိုကော်နဲလ် ရေးသားထုတ်လုပ်သည့် သူ၏ပထမဆုံးတေးသီချင်း " Ocean Eyes " ဖြင့် 2015 ခုနှစ်တွင် လူအများ၏ သတိထားမှုကို ခံလာရသည်။
သူသည် သူ့အစ်မကိုနှင့်အတူ သီချင်းများ၊ လိုက်ဖ်ရှိုးများကို ‌ျော်ဖြေခဲ့သည်။
2017 တွင်သူမသည်သူမ၏ပွဲဦးထွက် Extended play (EP), Don't Smile at Me အယ်လ်ဘမ်ကို ထုတ်ဝေခဲ့သည်။
ထိုအယ်လ်ဘမ်မှာ အောင်မြင်မှုရခဲ့ပြီး အမေရိကန်၊ ယူကေ၊ ကနေဒါနှင့် ဩစတြေးလျအပါအဝင် နိုင်ငံအများအပြားရှိ top 15 of record chart တွင် ပါဝင်ခဲ့သည်။
ဘီလီအိုင်းလစ်ရှ်၏ပထမဆုံးစတူဒီယိုအယ်လ်ဘမ် ဖြစ်သော When We All Fall Asleep, Where Do We Go? (2019) သည် US Billboard 200 နှင့် UK အယ်လ်ဘမ်ဇယားထိပ် တွင် ထိပ်ဆုံးတွင် ရပ်တည်ခဲ့သည် ထိုအယ်လ်ဘမ်သည် အဲဒီနှစ်၏ အရောင်းရဆုံး အယ်လ်ဘမ်များထဲမှ တစ်ခုဖြစ်သည်။
US Billboard Hot 100 တွင် နံပါတ်တစ်ဖြစ်ခဲ့သော သူ၏ ပဉ္စမမြောက် Single "Bad Guy" မှာလာ်း အထူး‌ အောင်မြင်မှုရခဲ့သည်။
ထို့ကြောင့် သူသည် chart-topping single သီချင်းကို ထုတ်လုပ်သီဆိုနိုင်ခဲ့သည့် ပထမဆုံး ၂၁ရာစုတွင်မွေးဖွားသော အဆိုတော်ဖြစ်ခဲ့သည်။
သူမ၏ ဒုတိယမြောက် စတူဒီယိုအယ်လ်ဘမ်ဖြစ်သည့် Happier Than Ever (2021) သည် နိုင်ငံပေါင်း 25 နိုင်ငံတွင် ဇယားထိပ်ဆုံးမှ ရပ်တည်ခဲ့သည်။
သူသည် စိတ်ကူးယဉ်ရုပ်ရှင် Barbie (2023) အတွက် What Was I Made For? ကို ရေးသားဖျော်ဖြေခဲ့သည်။
Eilish သည် ဂရမ်မီဆုကိုးဆု ၊ အမေရိကန်တေးဂီတဆု နှစ်ဆု၊ ဂင်းနစ်ကမ္ဘာ့စံချိန် နှစ်ခု၊ MTV ဗီဒီယိုတေးဂီတဆု သုံးဆု၊ Brit ဆု သုံးဆု၊ ရွှေကမ္ဘာလုံးဆု နှစ်ဆုနှင့် အကယ်ဒမီဆု နှစ်ဆုအပါအဝင် ဂုဏ်ထူးဆောင်များစွာကို ရရှိထားသည်။
သူမသည် — တစ်နှစ်တာ၏စံချိန် ၊ တစ်နှစ်တာ၏အယ်လ်ဘမ် ၊ တစ်နှစ်တာ၏သီချင်း ၊ နှင့် တစ်နှစ်တည်းတွင် အကောင်းဆုံးအနုပညာရှင်အသစ် — စသည့် နယ်ပယ်လေးမျိုးလုံးတွင် ဂရမ်မီဆုရသည့် အသက်အငယ်ဆုံး အနုပညာရှင် ဖြစ်သည်။
အိုင်းလစ်ရှ်သည် ၂၁ ရာစုတွင် မွေးဖွားသည့် အနုပညာရှင်များထဲမှ ပထမဆုံးအဖြစ် Academy award ရသောသူဖြစ်သည်။
သူမသည် 2022 ခုနှစ် ဒီဇင်ဘာလတွင် BBC 100 Women ထဲမှာ တစ်ဦးအဖြစ် ဂုဏ်ပြုခံရသည်။
ကိုးကား ကဏ္ဍ:အမေရိကန် အမျိုးသမီး အဆိုတော်များ။
ပြည်ချစ်လွတ်​မြောက်​ရေးတပ်မ​တော် (; အတိုကောက် PLA) ကို ၁၉၆၉ ခုနှစ်တွင်ဦးနု၊ ဗိုလ်လက်ျာ၊ ဗိုလ်မှူး​အောင်၊ ဗိုလ်စကြာစ​​သော စစ်ဗိုလ် နှင့်နိုင်ငံ​ရေးသမား​ဟောင်းများမှဖွဲ့စည်းခဲ့သည်။
ထိုတပ်သည် ဦးနု၏ ပါလီမန်ဒီမိုက​ရေစီပါတီ ၏ လက်နက်ကိုင်တပ်ဖြစ်သည်။
ဝန်ကြီးချုပ်​ဟောင်းဦးနုသည် ဦးနေဝင်း အစိုးရကို လက်နက်ကိုင်ပုန်ကန်ရန် ကြံစည်​သောအခါ ဗမာပြည်ကွန်မြူနစ်ပါတီမှ ပူး​ပေါင်းရန် ဆက်သွယ်သော်လည်း လက်မခံခဲ့​ပေ။
ဗမာပြည်ကွန်မြူနစ်ပါတီ၏ ပြည်သူ့အာဏာနှင့် အ​ရေး​တော်ပုံဂျာနယ်များ ဦး​နေဝင်းအစိုးရက ဦးနု၏ စင်ပြိုင်အစိုးရကို ပြည်​ပြေးအဖွဲ့ဟု​ခေါ်ဆိုခဲ့သည်။
ပြည်ချစ်လွတ်​မြောက်​ရေးတပ်မ​​​တော်ကို ​တောင်ပိုင်းနှင့် ​မြောက်ပိုင်းတိုင်းနှစ်တိုင်းဖြင့် ဖွဲ့စည်းခဲ့သည်။
စစ်ဦးစီးချုပ်မှာ ဗိုလ်လက်က်ျာ ဖြစ်သည်။
ဒေါ်မာလာသန်းထိုက် သည် မြန်မာသံအမတ်ကြီး တစ်ဦးဖြစ်သည်။
သူသည် သံအမတ်ကြီး ဒေါ်ခင်ကြည် နောက်ပိုင်း မြန်မာ့နိုင်ငံရေးအတွင်း သတ္တမမြောက်ခန့်အပ်ခံရသည့် အမျိုးသမီးသံအမတ်ကြီး ဖြစ်သည်။
ယင်းမတိုင်မီက သူသည် နိုင်ငံခြားရေးဝန်ကြီးဌာန ၊အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာန မှ ညွှန်ကြားရေးမှူးချုပ် ဖြစ်ခဲ့သည်။
ဝန်ထမ်းဘဝ သူသည် နိုင်ငံခြားရေးဝန်ကြီးဌာန တွင် နှစ် ၃၀ ဖြတ်သန်းပြီးနောက် ၂၀၂၀ပြည့်နှစ်ထဲတွင် ယင်းဝန်ကြီးဌာန ၏ အပြည်ပြည်ဆိုင်ရာ အဖွဲ့အစည်းများနှင့် စီးပွားရေး ဦးစီးဌာန တွင် ညွှန်ကြားရေးမှူးချုပ် အဖြစ် အတည်ပြုခန့်အပ်ခံရသည်။
ဒေါ်မာလာသန်းထိုက်သည် နိုင်ငံခြားရေးဝန်ကြီးဌာန ယာယီအမြဲတမ်းအတွင်းဝန် ရာထူးဖြင့် ၂၀၂၄ ခုနှစ် ဇန်နဝါရီ ၂၈ ရက် မှ ၂၉ ရက်နေ့အထိ လာအိုနိုင်ငံ လွန်ပရာဘန် (Luang Prabang) မြို့ ၌ ကျင်းပသော အာဆီယံနိုင်ငံခြား ရေးဝန်ကြီးများ အစည်းအဝေး အား မြန်မာနိုင်ငံကိုယ်စားပြုတက်ရောက်ခဲ့ရာ နိုင်ငံတကာအသိုင်းအဝိုင်း ၏ အာရုံစူးစိုက်မှုကို ခံခဲ့ရသည်။
သူသည် ၂၀၂၁ နောက်ပိုင်း နိုင်ငံတော်စီမံအုပ်ချုပ်ရေးကောင်စီ ဘက်က နှစ်နှစ်ကျော်သပိတ်မှောက်ထားသည့် အာဆီယံအစည်းအဝေးသို့ ပထမဦးဆုံး ကိုယ်စားလှယ် အဖြစ် စေလွှတ်ခံရသူအဖြစ်လည်း မှတ်တမ်းဝင်သွားသည်။
သံအမတ်ကြီးဘဝ ၂၀၂၄ ခုနှစ် မေလ ၇ ရက်နေ့တွင် သူ့အား နိုင်ငံတော်စီမံအုပ်ချုပ်ရေးကောင်စီ က သီရိလင်္ကာ ဒီမိုကရက်တစ် ဆိုရှယ်လစ်သမ္မတနိုင်ငံ ဆိုင်ရာ အထူးအာဏာကုန် လွှဲအပ်ခြင်းခံရသော ပြည်ထောင်စုသမ္မတ မြန်မာနိုင်ငံတော် သံအမတ်ကြီးအဖြစ် ခန့်အပ်သည်။
သူ သည် ၂၀၂၄ ခုနှစ် ဩဂုတ် ၂၁ ရက်တွင် ကိုလံဘိုမြို့ရှိ သမ္မတအိမ်တော်၌ သီရိလင်္ကာသမ္မတ မစ္စတာရာနေးလ်ဝစ်ခ်ရီမီဆင်းဟီ ထံသို့ သံအမတ်ခန့်အပ်လွှာ ပေးအပ်ခဲ့ပြီး သံအမတ်ကြီး ဘဝကို တရားဝင် စတင်သည်။
ဂုဏ်ပြုခံရခြင်း ၂၀၂၅ ခုနှစ် ဇန်နဝါရီ ၄ ရက် တွင် နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ က ၎င်းအား စွမ်းဆောင်မှုဆိုင်ရာဂုဏ်ထူးဆောင်တံဆိပ်ဖြစ်သည့် စီမံထူးချွန်တံဆိပ် (ဒုတိယအဆင့်) အား အပ်နှင်းချီးမြှင့်ခဲ့သည်။
ဗင်နီဗီဆီယွန် () သည် ဗင်နီဇွဲလားရုပ်မြင်သံကြားကွန်ယက်တစ်ခုဖြစ်သည်။
၎င်းကို Grupo Cisneros ၏ Cisneros Media ဌာနခွဲကပိုင်ဆိုင်သည်။
၎င်းကို Diego Cisneros မှ ၁၉၆၁ ခုနှစ်တွင်စတင်ခဲ့သည်။
ကိုးကား ပြင်ပလင့်ခ် တရားဝင် ဝက်ဘ်ဆိုဒ် ကဏ္ဍ:နိုင်ငံအလိုက် ရုပ်မြင်သံကြားထုတ်လွှင့်မှု။
မြန်မာ-ထိုင်း နယ်စပ်မြေပုံ မြန်မာ-ထိုင်း နယ်စပ်သည် မြန်မာနိုင်ငံနှင့် ထိုင်းနိုင်ငံကြား အပြည်ပြည်ဆိုင်ရာနယ်စပ်ဖြစ်သည်။
နယ်နိမိတ်သည် အရှည် ရှိပြီး မြောက်ဘက်ရှိ လာအိုနှင့်သုံးနိုင်ငံဆုံရာမှ တောင်ဘက်ရှိ ကပ္ပလီပင်လယ်ကမ်းရိုးတန်းအထိ ဖြစ်သည်။
ဖော်ပြချက် နယ်စပ်သည် မြောက်ဘက်ရှိ ကော့မြစ်နှင့် မဲခေါင်မြစ်များဆုံရာ လာအိုနိုင်ငံ သုံးနိုင်ငံဆုံရာမှ စတင်ပြီး ကော့မြစ်နှင့် ဆိုင်မြစ်တို့ကို တလျောက် အနောက်ဘက် ကုန်းတွင်းပိုင်းသို့ လွိုင်လေတောင်တန်းကို ဖြတ်ကာ အနောက်တောင်ဘက်သို့ သံလွင်မြစ်သို့ ဝင်ရောက်သည်။
ထိုမှ နယ်နိမိတ်သည် သံလွင်မြစ်နှင့် သောင်ရင်းမြစ်ကို ဖြတ်၍ တောင်ဘက်သို့ ဆက်သွားကာ တနင်္သာရီတောင်တန်းများဖြစ်သော ဒေါနတောင်တန်းနှင့် ဘိလောက်တောင်တန်း တလျောက်ဖြစ်သည်။
နယ်နိမိတ်သည် မလေး ကျွန်းဆွယ်တလျောက် တောင်ဘက်သို့ ဆက်သွားကာ ကရာကျွန်းဆက်နှင့် ခလာပူရီမြစ်သို့ မရောက်မီ Prachuap Khiri Khan တွင် ထိုင်းနိုင်ငံအား နှစ်ပိုင်းဖြတ်လုနီးပါးဖြစ်ကာ ကျယ်ပြန့်သော မြစ်ဝကျွန်းပေါ်မှ ကပ္ပလီပင်လယ်သို့ ဆက်လက်သွားသည်။
ထို့နောက် ရေပိုင်နက်နယ်နိမိတ်သည် အန်ဒမန်နှင့် နီကိုဘာကျွန်းများကို ထိန်းချုပ်သည့် အိန္ဒိယနှင့် သုံးနိုင်ငံဆုံမှတ်ဆီသို့ နိုင်ငံများ၏ တိုက်ကြီးရေတိမ်ပိုင်း ပိုင်းခြားမှု သဘောတူညီချက်ဖြင့် အမှတ်အသားပြုထားသည်။
နယ်စပ်ဖြတ်ကျော်ဂိတ်စခန်းများ ၂၀၁၉ ခုနှစ်အထိ အမြဲတမ်းနယ်စပ်ဖြတ်ကျော်ဂိတ်စခန်း ၆ ခုနှင့် ယာယီနယ်စပ်ဖြတ်ကျော်စခန်း တစ်ခု၊ နယ်စပ်စစ်ဆေးရေးဂိတ် ၁၃ ခုနှင့် နယ်စပ်ကုန်သွယ်ရေးအတွက် အထူးစစ်ဆေးရေးစခန်းတစ်ခု တို့ ရှိသည်။
အမြဲတမ်း စခန်းများ စဉ်မြန်မာထိုင်းမှတ်ချက်နယ်စပ်ဂိတ်လမ်းနယ်စပ်ဂိတ်ဖွင့်လှစ်ချိန်၁တာချီလိတ်မြို့၊ ရှမ်းပြည်နယ်၁မယ်ဆိုင် ၁၊ မယ်ဆိုင်ခရိုင်၊ ချင်းရိုင်ပြည်နယ်။
နံနက် ၆ နာရီခွဲ မှ ည ၉ နာရီThe border crossing is via the First Bridge over the Sai River.၂၁၀၄၁မယ်ဆိုင် ၂၊ မယ်ဆိုင်ခရိုင်၊ ချင်းရိုင်ပြည်နယ်နံနက် ၆ နာရီခွဲ မှ ညနေ ၆ နာရီခွဲThe border crossing is via the Second Bridge over the Sai River.၃မြဝတီမြို့၊ ကရင်ပြည်နယ်၁၂မဲဆောက် ၁၊ မဲဆောက်ခရိုင်၊ တာ့ခ်ပြည်နယ်နံနက် ၅ နာရီခွဲ မှ ည ၈ နာရီခွဲသောင်ရင်းမြစ်ပေါ်ရှိ ထိုင်း-မြန်မာ ချစ်ကြည်ရေးတံတားပေါ်မှ ဖြတ်သန်းသည်။
၄၁၃၀မဲဆောက် ၂၊ မဲဆောက်ခရိုင်၊ တာ့ခ်ပြည်နယ်နံနက် ၆ နာရီခွဲ မှ ညနေ ၆ နာရီခွဲသောင်ရင်းမြစ်ပေါ်ရှိ ထိုင်း-မြန်မာ အမှတ် ၂ ချစ်ကြည်ရေးတံတားပေါ်မှ ဖြတ်သန်းသည်။
၅ထီးခီး၊ ထားဝယ်မြို့နယ်၊ တနင်္သာရီတိုင်းဒေသကြီး၃၂၂၉Ban Phu Nam Ron, Mueang Kanchanaburi District, Kanchanaburiနံနက် ၆ နာရီ မှ ည ၈ နာရီ၆ကော့သောင်းမြို့၊ တနင်္သာရီတိုင်းဒေသကြီး -Bang Rin Fisheries Pier, Mueang Ranong District, Ranongနံနက် ၆ နာရီခွဲ မှ ည ၁၂ နာရီFerry Border Crossing. Consists of checkpoints located adjacent to 4 separate piers on the Thai side.Pak Nam Ranong, Mueang Ranong District, RanongRanong Customs Pier, Mueang Ranong District, RanongAndaman Club Pier, Mueang Ranong District, Ranong ဘုရားသုံးဆူ နယ်စပ်စခန်းအနီး မြန်မာဆိုင်းဘုတ် ယာယီ နယ်စပ်ဖြတ်ကျော်စခန်း စဉ်မြန်မာထိုင်းမှတ်ချက်နယ်စပ်ဂိတ်လမ်းနယ်စပ်ဂိတ်ဖွင့်လှစ်ချိန်၁ဘုရားသုံးဆူမြို့၊ ကရင်ပြည်နယ်၃၂၃Dan Phra Chedi Sam Ong (Three Pagodas Pass), Sangkhla Buri District, Kanchanaburiနံနက် ၈ နာရီခွဲ မှ ညနေ ၆ နာရီ ကိုးကား နယ်စပ် ကဏ္ဍ:မြန်မာနိုင်ငံ၏ နယ်စပ်များ ကဏ္ဍ:ထိုင်းနိုင်ငံ၏ နယ်စပ်များ ကဏ္ဍ:နိုင်ငံတကာ_နယ်စပ်များ။
ချင်းပြည်ကောင်စီ () သည် လွတ်မြောက်နယ်မြေဖြစ်သော ချင်းပြည်ရှိ ချင်းအမျိုးသားထုကို ကိုယ်စားပြု၍ ကိုယ်ပိုင်အုပ်ချုပ်ရေးကို ကျင့်သုံးနေသော နိုင်ငံရေး ခေါင်းဆောင်မှုဆိုင်ရာ အမြင့်ဆုံး အဖွဲ့အစည်း ဖြစ်သည်။
ချင်းပြည်နယ်အတွင်းရှိ ချင်းအဖွဲ့အစည်းအသီးသီးမှ ကိုယ်စားလှယ် ၂၃၅ ဦးပါဝင်သော ချင်းပြည်ညီလာခံမှ ချင်းပြည် ဖွဲ့စည်းပုံအခြေခံဥပဒေ (၂၀၂၃) ကို ရေးဆွဲခဲ့ပြီးနောက် ၂၀၂၃ ခုနှစ် ဒီဇင်ဘာလ ၆ ရက်နေ့တွင် ချင်းပြည်ကောင်စီကို ဖွဲ့စည်းခဲ့သည်။
ချင်းပြည် (Chinland) ဖွဲ့စည်းပုံအခြေခံဥပဒေ (၂၀၂၃) အကျဉ်းချုပ် အတည်ပြုထားသော ချင်းပြည် (Chinland) ဖွဲ့စည်းပုံအခြေခံဥပဒေတွင် အခန်း (၁၀) ခန်း ပါဝင်သည်။
၎င်းတို့မှာ- အခန်း (၁): အခြေခံမူ အခန်း (၂): ချင်းပြည် (Chinland) ဖွဲ့စည်းတည်ဆောက်ပုံ အခန်း (၃): ချင်းပြည် (Chinland) ကောင်စီ အခန်း (၄): ဥပဒေပြုရေး အခန်း (၅): အုပ်ချုပ်ရေး အခန်း (၆): တရားစီရင်ရေး အခန်း (၇): ကာကွယ်ရေးနှင့် လုံခြုံရေးကောင်စီ အခန်း (၈): ဒေသန္တရအုပ်ချုပ်ရေး အခန်း (၉): ရွေးကောက်တင်မြှောက်ခြင်း အခန်း (၁၀): အထွေထွေပြဋ္ဌာန်းချက်များ ချင်းပြည်ကောင်စီ ဦးဆောင်အဖွဲ့ဝင်များသည် အမျိုးသားညီညွတ်ရေးအစိုးရ (NUG) အပြင် ပြည်နယ်အစိုးရ၊ လွှတ်တော်နှင့် တရားလွှတ်တော်ချုပ် နေရာများတွင် တာဝန်ထမ်းဆောင်ခွင့်မရှိရန် ကန့်သတ်ထားသည်။
အစိုးရအဖွဲ့ ဖွဲ့စည်းပုံတွင် ဝန်ကြီးချုပ်ကို အကြီးအကဲအဖြစ် သတ်မှတ်ထားသော်လည်း ဖွဲ့စည်းပုံအခြေခံဥပဒေအရ ချင်းပြည် (Chinland) ကောင်စီဥက္ကဋ္ဌသည် ပြည်နယ်အကြီးအကဲဖြစ်ပြီး ချင်းပြည် (Chinland) ကာကွယ်ရေးနှင့် လုံခြုံရေးကောင်စီတွင်လည်း ဥက္ကဋ္ဌအဖြစ် တာဝန်ယူသည်။
အစိုးရအဖွဲ့ကို တော်လှန်ရေးကာလ နှင့် အသွင်ကူးပြောင်းရေးကာလ ဟူ၍ နှစ်ပိုင်းခွဲခြားထားသည်။
တော်လှန်ရေးကာလ ပြီးဆုံးပါက ချင်းပြည် (Chinland) တော်လှန်ရေးကာလအစိုးရအဖွဲ့ကို အသွင်ကူးပြောင်းရေးကာလ အစိုးရအဖြစ် ပြောင်းလဲဖွဲ့စည်းရမည်ဖြစ်သည်။
ဖွဲ့စည်းပုံ ချင်းပြည်(Chinland)ကောင်စီကို ချင်းပြည် (Chinland) ဖွဲ့စည်းပုံအခြေခံဥပဒေ (၂၀၂၃) အရ အစုအဖွဲ့ သုံးခုဖြင့် ဖွဲ့စည်းသည်။
၂၀၂၀ အထွေထွေရွေးကောက်ပွဲတွင် ရွေးကောက်တင်မြှောက်ခြင်းခံရပြီး စစ်အာဏာရှင်တော်လှန်ရေးတွင် ပူးပေါင်းဆောင်ရွက်နေသော ချင်းလွှတ်တော် အစုအဖွဲ့၊ ချင်းအမျိုးသားတပ်ဦး အစုအဖွဲ့ - ၁၅ ဦး မြို့နယ်နှင့် (မျိုးနွယ်စု) ဒေသအစုအဖွဲ့ - (မျိုးနွယ်စု)ဒေသမရှိသော မြို့နယ်တစ်ခုမှ ကိုယ်စားလှယ် ၈ ဦးစီ, (မျိူုးနွယ်စု) ဒေသရှိသော မြို့နယ်မှ ကိုယ်စားလှယ် ၅ ဦးစီနှင့် (ဖွဲ့စည်းတည်ရှိနေပါက မျိုးနွယ်စု) ဒေသတစ်ခုမှ ကိုယ်စားလှယ် ၃ ဦးစီ။
ချင်းပြည်ကောင်စီ ဦးဆောင်အဖွဲ့ ချင်းပြည်ကောင်စီ ဦးဆောင်အဖွဲ့ကို ချင်းအမျိုးသားတပ်ဦး အစုအဖွဲ့မှ ကိုယ်စားလှယ် ၃ ဦး၊ ချင်းလွှတ်တော် အစုအဖွဲ့မှ ကိုယ်စားလှယ် ၃ ဦး၊ မြို့နယ်နှင့် ဒေသအစုအဖွဲ့မှ ကိုယ်စားလှယ် ၁ ဦးစီဖြင့် ဖွဲ့စည်းသည်။
ဥက္ကဋ္ဌ ဒုတိယဥက္ကဋ္ဌ (၁) ဒုတိယဥက္ကဋ္ဌ (၂) အတွင်းရေးမှူး တွဲဖက်အတွင်းရေးမှူး(၁) တွဲဖက်အတွင်းရေးမှူး (၂) အဖွဲ့ဝင်များ သက်တမ်း ချင်းပြည် (Chinland) ဖွဲ့စည်းပုံအခြေခံဥပဒေ (၂၀၂၃) အရ ချင်းပြည် (Chinland) ကောင်စီညီလာခံကို (၂) နှစ် (၁) ကြိမ် ခေါ်ယူကျင်းပမည် ဖြစ်ပြီး၊​ ချင်းပြည်ကောင်စီဝင်များ၏ သက်တမ်းသည် (၂) နှစ် ဖြစ်သည်။
ကောင်စီဝင် ဒေသကိုယ်စားပြု အစုအဖွဲ့များ စဉ်ချင်းအမျိုးသားတပ်ဦး အစုအဖွဲ့ကိုယ်စားပြုမှုပါဝင်မှု၁။
တပ်ဦးကိုယ်စားလှယ်၁၅ ဦး၆ ဒီဇင်ဘာ ၂၀၂၃ ()ချင်းလွှတ်တော်ကိုယ်စားလှယ် အစုအဖွဲ့ကိုယ်စားပြုမှု၂။
၂၀၂၀ အထွေထွေရွေးကောက်ပွဲတွင် ရွေးကောက်တင်မြှောက်ခြင်းခံရပြီး စစ်အာဏာရှင်တော်လှန်ရေးတွင် ပူးပေါင်းဆောင်ရွက်နေသော ချင်းလွှတ်တော် အစုအဖွဲ့၆ ဒီဇင်ဘာ ၂၀၂၃ (၁ နှစ်၊ ၁၉၉ ရက်)မြို့နယ်နှင့် ဒေသအစုအဖွဲ့ကိုယ်စားပြုမှု၁။
Tonzang Township Council/CDF-Tonzangတွန်းဇံမြို့နယ်၆ ဒီဇင်ဘာ ၂၀၂၃၂။
Central Committee for Siyin Affairs Chinland Defense Force/Civic Defense Militia - Siyinစီးယင်းမျိုးနွယ်စုဒေသ၃။
Hualngoram People's Organization/CDF-Hualgoramဟွာလ်ငိုမျိုးနွယ်စုဒေသ၄။
Hakha Central Council/CDF-Hakhaဟားခါးမြို့နယ်၅။
Thantlang Township Council/CDF-Thantlangထန်တလန်မြို့နယ်၆။
Zopheiram Council/CDF-Zopheiဇိုဖေးမျိုးနွယ်စုဒေသ၇။
Lautu People's Affairs Council/CDF-Lautuလောက်တူမျိုးနွယ်စုဒေသ၈။
Matupi Township Council/CDF-Matupiမတူပီမြို့နယ်၉။
Zotung Federal Council/CDF-Zotungဇိုတုန်မျိုးနွယ်စုဒေသ၁၀။
Maraland Council/CDF-Maraမရာမျိုးနွယ်စုဒေသ၁၁။
PADC/Paletwa Township Councilပလက်ဝမြို့နယ်၁၂။
ဒိုင်ရ်ဒေသန္တရကောင်စီ (Daai Regional Council, DRC), CDF-Daaiဒိုင်မျိုးနွယ်စု၁၃။
CDF-Kalay Gabaw-Gangawကလေး-ကဘောဒေသ၁၄။
Senthang Central Council/Senthang Revolution Forceဟားခါးမြို့နယ်၊ ဆဲန်ထန်ဒေသ၄ မတ် ၂၀၂၄၁၅။
Zanniatram People's Organizationဖလမ်းမြို့နယ်၊ ဇနိယက်ဒေသ၉ ဇွန် ၂၀၂၄၁၆။
Kanpetlet Councilကန်ပက်လက်မြိုန့ယ်၁၇။
Thado Councilတွန်ဇန်မြို့နယ်၊ ထာဒိုဒေသ၁၈။
Mindat Councilမင်းတပ်မြို့နယ် ပထမအကြိမ် ချင်းပြည်ကောင်စီ ပထမအကြိမ် ချင်းပြည်ကောင်စီ ညီလာခံတွင် အစုအဖွဲ့ သုံးခုမှ ကိုယ်စားလှယ် ၁၄၀ ဦးဖြင့် ကောင်စီအား လည်းကောင်း၊ ၂၃ ဦး ဖြင့် ကောင်စီ ဦးဆောင်အဖွဲ့အားလည်းကောင်း ဖွဲ့စည်းခဲ့ကာ ကောင်စီသည် အမျိုးသားကိုယ်ပိုင်ပြဋ္ဌာန်းခွင့် အာမခံချက်ရှိသော ချင်းပြည်တည်ဆောက်ရန်၊ ဖက်ဒရယ်ပြည်ထောင်စု တည်ဆောက်ရေးနှင့် ဒီမိုကရေစီစနစ် တည်ဆောက်ရေးအား ရည်မှန်းချက်အဖြစ် ထားရှိကာ ကောင်စီဖွဲ့စည်းပြီး ရက်ပေါင်း ၆၀ အတွင်း ပြည်နယ်လွှတ်တော်၊ ပြည်အစိုးရအဖွဲ့ နှင့် ပြည်နယ်တရားလွှတ်တော်ချုပ်တို့အား ဖွဲ့စည်းသွားမည်ဟု ကောင်စီက ကြေညာချက် ၁/၂၀၂၃ ဖြင့် ထုတ်ပြန်လိုက်သည်။
​ ၂၀၂၃ ခုနှစ်၊ ဒီဇင်ဘာ ၆ ရက်နေ့တွင် ချင်းပြည် (Chinland) ကောင်စီကို ချင်းပြည် (Chinland) ဖွဲ့စည်းပုံအခြေခံဥပဒေ (၂၀၂၃) အရ ဖွဲ့စည်းခဲ့သည်။
​ +ပထမအကြိမ် ချင်းပြည်ကောင်စီဝင်များစဉ်အမည်တာဝန်ရာထူးတာဝန်သက်တမ်းကာလာအစုအဖွဲ့၁။
ပူးဇင်ကျုံးဥက္ကဋ္ဌ၆ ဒီဇင်ဘာ ၂၀၂၃ ()ချင်းအမျိုးသားတပ်ဦး အစုအဖွဲ့၂။
ဆလိုင်းမင်းညို ဒုတိယဥက္ကဋ္ဌ (၁)ချင်းလွှတ်တော် ကိုယ်စားလှယ်များ အစုအဖွဲ့၃။
ပူးဘွေကုန်း ဒုတိယဥက္ကဋ္ဌ (၂)၄။
ဆလိုင်းပေါလု အတွင်းရေးမှူးချင်းအမျိုးသားတပ်ဦး၅။
ဆလိုင်းထက်နီတွဲဖက်အတွင်းရေးမှူး(၁)ချင်းအမျိုးသားတပ်ဦး၆။
ပူးတာလ်လိန်း တွဲဖက်အတွင်းရေးမှူး (၂)ချင်းလွှတ်တော် ကိုယ်စားလှယ်များ အစုအဖွဲ့ ချင်းပြည်ကောင်စီတွင် ချင်းအမျိုးသားတပ်ဦးမှ ကိုယ်စားလှယ် ၂၇ ဦး၊ ပြည်ထောင်စုလွှတ်တော်မှ ရွေးကောက်ခံချင်းကိုယ်စားလှယ် ၁၇ ဦးနှင့် ဒေသခံအုပ်ချုပ်ရေးအဖွဲ့အစည်းများမှ ကိုယ်စားလှယ် ၆၈ ဦးတို့ ပါဝင်သည်။
ဖြစ်ရပ်များ ၂၀၂၄ ၂၀၂၄ ခုနှစ်၊​ဇန်နဝါရီ ၃၀ – ၃၁ ရက်တွင် ဒုတိယအကြိမ် ကောင်စီအစည်းအဝေးအား ပြုလုပ်ရာ ကောင်စီဝင် ၁၀၀ ဦး တက်ရောက်ခဲ့ကာ ချင်းပြည်ဖွဲ့စည်းပုံအခြေခံဥပဒေအရ ချင်းပြည်အစိုးရအဖွဲ့ ဝန်ကြီးချုပ်နှင့် ဝန်ကြီးများ၊ ရှေ့နေချုပ်၊ စာရင်းစစ်ချုပ်၊ တရားလွှတ်တော်ချုပ် တရားသူကြီးချုပ်နှင့် တရားသူကြီးများ၏ အမည်စာရင်းများကို အတည်ပြုက မဏ္ဍိင်သုံးရပ် ဖွဲ့စည်းအတည်ပြုပြီ ဖြစ်ကြောင်း (၀၂/၂၀၂၃) ဖြင့် ဖေဖော်ဝါရီ ၁ ရက်တွင် ထုတ်ပြန်ကြေညာခဲ့သည်။
ကောင်စီသည် ၂၀၂၄ ခုနှစ် ဖေဖော်ဝါရီလ ၁ ရက်နေ့တွင် ချင်းပြည်အစိုးရကို ရွေးကောက်တင်မြှောက်ခဲ့သည်။
ဦးပါထန်း သည် ဝန်ကြီးချုပ်အဖြစ်နှင့် ချင်းအမျိုးသားတပ်ဦး၏ ဒုတိယဥက္ကဋ္ဌ ဒေါက်တာSui Khar က နိုင်ငံခြားရေးဝန်ကြီးနှင့် Pu Thawng Za Lian က ကာကွယ်ရေးဝန်ကြီးအဖြစ် ခန့်အပ်ခံရသည်။
၂၀၂၅ ၂၀၂၅ ခုနှစ်၊ ဖေဖော်ဝါရီလ ၂၆ ရက်နေ့တွင် ချင်းပြည်ကောင်စီ (Chinland Council - CC) နှင့် ကြားကာလချင်းအမျိုးသားအတိုင်ပင်ခံကောင်စီ (Interim Chin National Consultative Council - ICNCC) တို့ ပူးပေါင်းကာ ချင်းအမျိုးသားကောင်စီ (Chin National Council) ကို ဖွဲ့စည်းရန် သဘောတူညီခဲ့သည်။
၂၀၂၅ ခုနှစ်၊ ဇွန်လ ၁၀ ရက်နှင့် ၁၁ ရက်နေ့တွင် ချင်းပြည်ကောင်စီသည် ချင်းလုံမြို့၌ အစည်းအဝေးကျင်းပခဲ့ပြီး ချင်းပြည်ဖွဲ့စည်းပုံအခြေခံဥပဒေ (၂၀၂၃) ကို ပြင်ဆင်မှုများ ပြုလုပ်ခဲ့သည်။
အဓိကအားဖြင့် ချင်းပြည်ကောင်စီအတွက် အစုအဖွဲ့ ၃ ခုမှ ကိုယ်စားလှယ်ပါဝင်မှုတွင် ချင်းအမျိုးသားတပ်ဦး (CNF) ၏ ကိုယ်စားလှယ်ပါဝင်မှုကို လျှော့ချခဲ့ပြီး လွှတ်တော်ကိုယ်စားလှယ်နှင့် မြို့နယ်/ဒေသအဖွဲ့ ကိုယ်စားလှယ်ပါဝင်မှုများကိုလည်း ပြောင်းလဲခဲ့သည်။
ယခင်က ချင်းပြည်ကောင်စီတွင် CNF မှ ကိုယ်စားလှယ် ၂၇ ဦး ပါဝင်ခဲ့ရာမှ ယခုပြင်ဆင်ချက်တွင် ၁၅ ဦးအထိ လျှော့ချခဲ့သည်။